Anna av Østerrike
Store norske leksikon,Historie,Verdens historie og samtidshistorie,Europa,Frankrikes historie
Anna av Østerrike var fransk dronning fra 1615 til 1643 gjennom sitt ekteskap med kong Ludvig 13. Hun var datter av den spanske kongen Filip 3.
Anna ektet Ludvig 13 i 1615. De fikk to sønner: Ludvig, den senere kong Ludvig 14, født i 1638 og Orléansenes stamfar Filip, født i 1640. Etter Ludvig 13s død i 1643 ble Anna ved Paris-parlamentets hjelp fransk regent mens sønnen var mindreårig, men hun lot seg fullstendig lede av kardinal Jules Mazarin. Etter kardinalens død i 1661 trakk hun seg tilbake til klostret Val-de-Grâce, som hun hadde innstiftet. Les mer i Store norske leksikon Habsburg-dynastiet Frankrikes historie 1300-1789